title: Komisjoni rakendusmäärus (EL) nr 165/2012, 24. veebruar 2012 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Alföldi kamillavirágzat” (KPN)]

text:
               25.2.2012

               ET

               Euroopa Liidu Teataja

               L 53/4

         KOMISJONI RAKENDUSMÄÄRUS (EL) nr 165/2012,
   24. veebruar 2012,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Alföldi kamillavirágzat” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 5 teist lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõikele 2 avaldati Euroopa Liidu Teatajas
                   (2) Ungarilt 21. detsembril 2005 laekunud avaldus registreerida nimetus „Alföldi kamillavirágzat” kaitstud päritolunimetusena.

               (2)

               Saksamaa esitas registreerimisele vastuväite vastavalt määruse (EÜ) nr 510/2006 artikli 7 lõikele 1. Vastuväited loeti nimetatud määruse artikli 7 lõike 3 punkti c kohaselt vastuvõetavaks. Komisjon kutsus 17. veebruari 2011. aasta kirjaga asjaomaseid pooli üles saavutama omavaheline kokkulepe vastavalt nende riigis kehtivatele menetlustele.

               (3)

               Ungari ja Saksamaa vahel saavutati kokkulepe, mille tulemusena kustutati kokkuvõttest (nagu see on avaldatud Euroopa Liidu Teatajas16. juulil 2010) punkti 4.2 alt järgmine tekst: „Kuivatatud toode on Chamomillae anthodium – tavakeeles kummeliõied, mis on ametliku ravimtaimena kirjas ka ajakohastatud Ungari farmakopöas ja Euroopa farmakopöas ning on väärtuslikuks tooraineks kummeliõisikutest valmistatud teele (kotikestes või lahtine).”

               (4)

               Kõnealust kokkulepet arvestades võttis vastulause esitaja vastuväite tagasi.

               (5)

               Komisjoni määruse (EÜ) nr 1898/2006 (3) artikli 16 lõike 4 kohaselt ei tohi muudatus, selleks et seda saaks käsitada väikese muudatusena määruse (EÜ) nr 510/2006 artikli 7 lõike 5 teise lõigu tähenduses,

                           a)

                           olla seotud toote iseloomulike omadustega;

                           b)

                           muuta seost;

                           c)

                           tuua kaasa toote nimetuse või nimetuse osa muutmist;

                           d)

                           mõjutada geograafilise piirkonna määratlust;

                           e)

                           lisada piiranguid toote või selle toorainega kauplemisele.

               (6)

               Eespool kirjeldatud asjaolusid silmas pidades tuleks nimetus „Alföldi kamillavirágzat” kanda kaitstud päritolunimetuste ja geograafiliste tähiste registrisse ning kõnealune lisa tuleks vastavalt ajakohastada ja avaldada,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse I lisas esitatud nimetus kantakse registrisse.
   Artikkel 2
   Ajakohastatud lisa on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2012

            Komisjoni nimel

            president

         José Manuel BARROSO

      (1)  ELT L 93, 31.3.2006, lk 12.

      (2)  ELT C 192, 16.7.2010, lk 10.

      (3)  ELT L 369, 23.12.2006, lk 1.

      I LISA
      Asutamislepingu I lisas loetletud inimtoiduks ettenähtud põllumajandustooted:

         Klass 1.8.   Asutamislepingu I lisas loetletud muud tooted (vürtsid jne)

      UNGARI
      Alföldi kamillavirágzat (KPN)

      II LISA
      KOKKUVÕTE

         NÕUKOGU MÄÄRUS (EÜ) nr 510/2006

         „ALFÖLDI KAMILLAVIRÁGZAT”

      EÜ nr: HU-PDO-0005-0516-21.12.2005

         KPN (X) KGT ( )

      Käesolevas kokkuvõttes esitatakse teavitamise eesmärgil spetsifikaadi põhipunktid.
      1.   Liikmesriigi pädev asutus

                  Nimi

                  :

                  Földművelésügyi és Vidékfejlesztési Minisztérium – Élelmiszerlánc-elemzési Főosztály (põllumajanduse ja maaelu arengu ministeerium, toiduahela analüüsi osakond)

                  Aadress

                  :

                              Kossuth Lajos tér 11.

                              1055 Budapest

                              UNGARI/HUNGARY

                  Tel

                  :

                  +36 13014419

                  Faks

                  :

                  +36 13014808

                  E-post

                  :

                  eniko.zobor@fvm.gov.hu

            2.   Taotlejate rühm

                  Nimi

                  :

                  ALFÖLDI VADONTERMŐ KAMILLAVIRÁG GYŰJTŐK ÉS, FELDOLGOZÓK CSOPORTOSULÁSA (Alföldi loodusliku kummeli korjajate ja töötlejate rühm)

                  Aadress

                  :

                              Dózsa György út 144.

                              1134 Budapest

                              UNGARI/HUNGARY

                  Tel

                  :

                  +36 12886700303

                  Faks

                  :

                  +36 13501691

                  E-post

                  :

                  herbaria@herbaria.hu

                  Koosseis

                  :

                  tootjad/töötlejad (X) muud (X)

            3.   Toote liik

                  Klass 1.8.

                  Asutamislepingu I lisas loetletud muud tooted

            4.   Spetsifikaat

      (määruse (EÜ) nr 510/2006 artikli 4 lõikega 2 ette nähtud nõuete kokkuvõte)
      4.1.   Nimetus

      „Alföldi kamillavirágzat”
      4.2.   Kirjeldus

      „Alföldi kamillavirágzat” koosneb Alföldi (Kesk-Doonau madalik) sooldunud muldadel looduslikult kasvanud teekummeli (Matricaria chamomilla L.) käsitsi korjatud, kuivatatud ja valitud õitest.
      Kummeliõied „Alföldi kamillavirágzat” on tugeva, magusa, meeldiva lõhnaga, mõruvõitu maitsega, töötlemisel ei lagune, tolmavad väga vähe ning säilitavad eeterlikud õlid paremini kui kultiveeritud kummelist saadud õied.
      Kummeliõite „Alföldi kamillavirágzat” eeterlik õli sisaldab põletikku vähendavat ja haavandeid tervendavat koostisosa α-bisabolooli märkimisväärses koguses, vähemalt 20 %, seega mitu korda rohkem kui kultiveeritud kummel.
      4.3.   Geograafiline piirkond

      Looduslikult kasvavaid kummeliõisi „Alföldi kamillavirágzat” korjatakse ja töödeldakse piirkonnas, mis hõlmab järgmiste maakondade haldusala ja haldusüksusi: Szabolcs-Szatmár-Beregi, Borsod-Abaúj-Zempléni, Hevesi, Jász-Nagykun-Szolnoki, Hajdú-Bihari, Békési, Csongrádi, Bács-Kiskuni ja Pesti maakond. Maakondades asuvate haldusüksuste nimed on toote spetsifikaadis täpselt kindlaks määratud. Loetletud kohtade halduspiirkonnas korjatud toorainest valmistatud toodete puhul võib kasutada geograafilist tähist „Alföldi kamillavirágzat”.
      4.4.   Päritolutõend

      Kummeliõite „Alföldi kamillavirágzat” päritolu tagatakse organoleptiliste ja tehniliste testidega ning jälgimissüsteemi kasutades.
      Kogu kummeliõite „Alföldi kamillavirágzat” tootmise protsess peab vastama rangetele tootmis- ja kontrollieeskirjadele, mis hõlmavad kvaliteedi tagamiseks ka korjatud õite dokumenteeritud päritolu kontrollimist, et toote teekond alates korjamisest ja lõpetades valmistoote väljasaatmisega oleks tuvastatav ja tagantjärele taastatav.
      Õite kvaliteetne korjamine on tagatud taotlejate rühma poolt välja töötatud ostustandardiga, milles käsitletakse looduslikult kasvavate ravimtaimede ja põhitoorainena kasutatavate saaduste kvaliteedieeskirju.
      Kummeliõite lühikese, paar nädalat kestva korjeaja vältel korjavad õisi kummelinurmedel paljud üksikud korjajad. Kohapeal töötavad kokkuostupunktid, kuhu korjajad värskelt korjatud taimi müüvad. Kokkuostjad viivad nõuetele vastava kvaliteediga lahtise tooraine 4–8 tunni jooksul sama piirkonna töötlemisettevõttesse. Toorainesaadetisel on kaasas saateleht ja avaldus, kuhu vedaja märgib toorainepartii kogumispiirkonna nimetuse.
      Üksikute korjajate poolt kogumispunkti viidud väiksemate värske tooraine koguste kvaliteedi ja kvantiteedi kohta koostatakse kättesaamisel kokkuostutõend, kuhu märgitakse tooraine korjamise koha nimi, mida korjaja oma allkirjaga tõendab. Juhul kui tooraine saabub töötlemisettevõttesse kuivatatuna, tuleb alati küsida tõendit päritolu ja korjamispiirkonna kohta.
      Kuivatamise ajal dokumenteeritakse saaduste kogus, korjamiskoht ning korjaja või kokkuostja asukoht kuivatamispäevikus, et toote päritolu oleks jälgitav. Kuivatamise kohta koostatakse alati tootmisaruanne.
      10 kg mahutavatesse pappkastidesse pakendatud partiidest võetakse ametliku proovivõtmise käigus keskmise kvaliteedi proov, mis näitab kogu partii kvaliteeti. Kui toode vastab Euroopa farmakopöa ning ajakohastatud Ungari farmakopöa ettekirjutustele ning spetsifikaadis kirjeldatud eeterliku õli koostises oleva α-bisabolooli sisaldus on määratud, pannakse pappkastile roheline silt, tootele aga antakse numbriga kvaliteedidokument, milles märgitakse kogus ja kvaliteet. Kvaliteedidokumendi number on toote „Alföldi kamillavirágzat” kordumatu tunnusnumber, mis viitab eranditult kontrollitud tootele. Kui toode ei vasta nõuetele, ei või seda turustada nimetusega „Alföldi kamillavirágzat”.
      Kummeliõite pakendamisel teekotikestesse või lahtise tee kottidesse peetakse iga üksiku tootmistoimingu kohta pakendamispäevikut. Tootmiseks kasutatud ja väljamõõdetud koguste kõrvale märgitakse müügiloa number. Müügiloa number ja pakendamispäevikus esitatud tootmisnumber kantakse tarbijatele mõeldud lõpptoote pakendile. Nende andmete põhjal on võimalik tuvastada tootmise päeva, tootmiseks kasutatud partii tunnusnumbrit, kogust ja päritolu.
      4.5.   Tootmismeetod

      a)   Korjamine ja vedu

      Kummeliõisi korjatakse mai- ja juunikuus, kuid tihti ka juba aprilli viimastel päevadel. Looduslikult kasvavat teekummelit korjatakse spetsiaalse kamm-kühvliga, mis võib olla valmistatud puust, rauast või plekist. Õisikud rebitakse varre küljest ära kammi piide abil ning kühvlitäis tühjendatakse kotti. Jahedasse kotti korjatud õisi võib seal hoida kuni neli tundi, ilma et kvaliteet halveneks. Suuremas koguses korjatud õied tuleb 15–20 cm paksuse kihina laiali laotada ja neid tohib sealt puulabidaga kottidesse panna üksnes vahetult enne vedu. Kummeliõis on väga habras, seetõttu tuleb vältida kokkupressimist ja liigset pööramist.
      b)   Kuivatamine

      Kummeliõisi võib kuivatada loomulikes või tehistingimustes.
      Traditsiooniline kummeliõite kuivatamise viis on loomulik kuivamine pööningul. Puhastatud õied laotatakse pööningul sõrmepaksuse kihina laiali. Hea tuulutuse ja tõmbega pööningul kuivavad õied 5–6 päevaga.
      Kummeliõite tehisliku kuivatamise korral laotatakse värsked õied 15–20 cm paksuselt puhtale pinnale, siis pannakse korvidesse või muudesse anumatesse ning kallatakse kuivati konveierilindile. Kuivatamine võib toimuda kamberkuivatis, lavakuivatis või tunnelkuivatis.
      c)   Varte eemaldamine, käsitsi sorteerimine

      Kuivatatud kummel valatakse masinasse, kus vastavalt paigaldatud sõeltesüsteemi abil eemaldatakse eraldunud kroonlehed, puru, pungad ja veel jäänud võõrkehad. Sõelte alla ja otstesse kinnitatud ketasnoad või viimistlusvaltsid annavad varte eemaldamisele viimase lihvi. Pärast seda liiguvad õied sorteerimislindile, kus toimub käsitsi sorteerimine, seejärel pakendatakse toode ladustamiseks 10 kg mahutavusega pappkastidesse.
      d)   Pakendamine

      Kummeliõisi „Alföldi kamillavirágzat” lastakse vastavalt tervise- ja tarbijakaitse-eeskirjadele müügile järgmiselt:

                  —

                  peenestatuna lõhnakindlates teekotikestes

                  netomassiga 1,2 g;

                  —

                  tervetena lõhnakindlates teekotikestes

                  netomassiga 2 g;

                  —

                  lahtised õied kottides

                  tootekaaluga 50 g;

                  —

                  suurpakendina pappkastides

                  tootekaaluga 10 kg.

            4.6.   Seos piirkonnaga

         Ajalugu

      Alföldi lõunaosa ja looduslikult kasvava teekummeli seostele on osutanud Ferenc Simonffy oma raamatus „Adatok Székkutas jelenéből és múltjából – Történelmi megemlékezés a volt vásárhelyi „Nagypusztáról”” (Székkutas enne ja nüüd – mälestusi Vásárhelyi ajaloolisest suurest pustast), kus ta kirjutab, et teekummel kasvab pustas peamiselt sooldunud maadel. Autor jutustab, et kummelit tuldi järjestikku ostma põhjapoolsetest riikidest (Rootsi, Taani, Soome, Kanada). Nende riikide meditsiini- ja keemiaekspertide andmetel ei saanud seda taime tehistingimustes kasvatada, sest kultiveeritud kummel ei sisaldanud samu aineid kui sooldunud maadel looduslikult kasvanud kummeliõied.
      Pärast I maailmasõda kasvanud nõudlus Saksa turul andis kummeli menukaks muutumisele hoo sisse. Ettevõte Herbária Országos Gyógynövény és Selyemgubóforgalmi Szövetkezeti Vállalat (riiklik ravimtaimede ja siidikookonite müügi ühistu-herbaarium) alustas 1936.–1937. aastal Székkutasis ühe lihtsa kuivatusmasinaga tootmist, mis oli algselt seotud köögiviljade säilitamise ja kuivatamisega. Ühistu kesksed esindajad jõudsid 23. veebruaril 1939. aastal otsusele, et laiendavad oma tegevust kummeliõite korjamisele ja tööstuslikule kuivatamisele ning ehitavad selleks vajaliku tehase.

         Geograafiline seos

      Looduslikult kasvanud teekummeli korjamine, töötlemine ja müük on eeskujulik näide selle kohta, kuidas kohapealset taimestikku ära kasutada. Kummeliõite „Alföldi kamillavirágzat” ainulaadsed omadused (vt punkt 4.2) tulenevad kasvukoha ökoloogilistest tingimustest: muld, päikesepaisteliste tundide arv, aastane sademete hulk.
      Alföldi pusta ei sobi eriti millegi kasvatamiseks, kuid seal on rikkalikult päikesepaistet ning pusta sooldunud maadel kasvavatest taimedest saab valmistada esmaklassilist kaupa. Kummeliõite „Alföldi kamillavirágzat” tooraine Matricaria chamomilla suudab oma juurerakkudes talletada 10 mg/g naatriumsoola. Seetõttu suudab kummel kasutada Alföldi sooldunud mulla niiskust, mida teised taimed kasutada ei saa.
      Alföldis on aasta jooksul 2 000 – 2 100 päikesepaistelist tundi, aastane sademete hulk on aga 500–600 mm. Külluslik päikesepaiste aitab moodustada rohkem mõjuaineid, vähese päikesepaistega kliimas on mõjuainete moodustumine väiksem. Ka välismaised uurimused näitavad, et rikkalik päikesepaiste ja soojus (mis on Alföldi aladele väga iseloomulikud) avaldavad kummeli eeterlike õlide sisaldusele ja koostisele soodsat mõju (Saleh, 1973). Uuringute tulemused on ka tõestanud, et väiksema sademete hulga korral on kummelitaimed ja nende õisikud väiksemad (Gosztola et al., 2008). Samuti aeglustavad taimede kasvu mulla leelisus ja sooldumine (Sztefanov et al., 2003; Balak et al., 1999). Ungaris on tehtud arvukalt katseid, kus on uuritud Ungaris looduslikult esinevaid kummeleid, ning tulemused on näidanud, et Dunántúli ja Alföldi kummelipopulatsioonid on nii morfoloogiliselt kui ka koostiselt väga erinevad. Neutraalsete või pisut happeliste muldadega maadel looduslikult kasvav kummel on suurema kasvuga ja suuremate õisikutega, kuid eeterlikus õlis on vähem α-bisabolooli kui Alföldi kummelil. Alföldi kliima on mandrilisem ja muld sooldunum, nii et sealt korjatud kummelitaimed ja -õied on väiksemad, kuid nende eeterlik õli sisaldab suures koguses väärtuslikku, krambi- ja põletikuvastase mõjuga α-bisabolooli. Eeterliku õli põhikomponendi α-bisabolooli määr on alati vähemalt 20 %, kuid võib teatud aastakäikudel ulatuda ka 45–58 %ni (Gosztola et al., 2005; Sztefanov et al., 2003).
      Toode „Alföldi kamillavirágzat” on seotud Alföldi geograafilise keskkonnaga ja sealsete ilmastikutingimuste ning mullastikuga, toote tooraineks on just need väikesed kummelitaimed, millel on suur α-bisabolooli sisaldus ja mis kasvavad üksnes eespool kirjeldatud Alföldi unikaalsetes ökoloogilistes tingimustes.
      4.7.   Kontrolliasutus

                  Nimi

                  :

                  Csongrád Megyei Élelmiszerlánc-biztonsági és Állategészségügyi Igazgatóság (Csongrádi maakonna toiduahela ohutuse ja loomatervise osakond)

                  Aadress

                  :

                              Vasas Szent Péter u. 9/a.

                              6700 Szeged

                              UNGARI/HUNGARY

                  Tel

                  :

                  +36 62422358; +36 62551850

                  Faks

                  :

                  +36 62426183

                  E-post

                  :

                  szigetis@oai.hu; csongrad_megye@oai.hu

                  Nimi

                  :

                  Hajdú-Bihar Megyei Élelmiszerlánc-biztonsági és Állategészségügyi Igazgatóság (Hajdú-Bihari maakonna toiduahela ohutuse ja loomatervise osakond)

                  Aadress

                  :

                              Diószegi út 30.

                              4030 Debrecen

                              UNGARI/HUNGARY

                  Tel

                  :

                  +36 52526240

                  Faks

                  :

                  +36 52442841

                  E-post

                  :

                  harsanyi@oai.hu

            4.8.   Märgistus

      Lisaks asjakohastes õigusaktides sätestatule tuleb tarbijatele mõeldud lõpptoote pakendile märkida järgmine teave:

                  —

                  toote nimetus „ALFÖLDI KAMILLAVIRÁGZAT”

                  —

                  märge „looduslik”;

                  —

                  toote nimetuse alla „filteres tea” (teekotikesed) või „tasakolt tea” (lahtine tee);

                  —

                  joonistatud kummeliõit kujutav logo;

                  —

                  „oltalom alatt álló eredetmegjelölés” või lühend „OEM” (kaitstud päritolunimetus, KPN);

                  —

                  Euroopa Liidu sümbol (pärast registreerimist).

            Kui tooted pakendatakse mujal kui eespool osutatud geograafilises piirkonnas, tuleb tagada toote jälgitavus päritolukohast alates. Ka sellisel juhul tuleb kummeliõite „Alföldi kamillavirágzat” pakendile märkida kaitstud päritolunimetus, logo ja vastav Euroopa Liidu sümbol.


title: Nõukogu rakendusmäärus (EL) 2016/74, 22. jaanuar 2016, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

text:
               23.1.2016

               ET

               Euroopa Liidu Teataja

               L 16/6

         NÕUKOGU RAKENDUSMÄÄRUS (EL) 2016/74,
   22. jaanuar 2016,
   millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid, (1) eriti selle artiklit 46,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 23. märtsil 2012 vastu määruse (EL) nr 267/2012, milles käsitletakse Iraani vastu suunatud piiravaid meetmeid.

               (2)

               ÜRO Julgeolekunõukogu eemaldas 17. jaanuaril 2016 kaks üksust nende isikute ja üksuste loetelust, kelle suhtes kohaldatakse ÜRO Julgeolekunõukogu resolutsiooni 2231 (2015) B lisa punkti 6 alapunktidega c ja d kehtestatud meetmeid. Lisaks tuleks need üksused välja jätta määruse (EL) nr 267/2012 VIII lisas esitatud loetelust isikute ja üksuste kohta, kelle suhtes kohaldatakse piiravaid meetmeid.

               (3)

               Määrust (EL) nr 267/2012 tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud üksused jäetakse välja määruse (EL) nr 267/2012 VIII lisas esitatud üksuste loetelust.
   Artikkel 2
   Käesolev määrus jõustub Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. jaanuar 2016

            Nõukogu nimel

            eesistuja

         A.G. KOENDERS

      (1)  ELT L 88, 24.3.2012, lk 1.

      LISA

                  1.

                  Bank Sepah ja Bank Sepah International


title: Komisjoni rakendusmäärus (EL) nr 1206/2012, 14. detsember 2012 , millega antakse luba Aspergillus oryzae (DSM 10287) abil saadud valmistise endo-1,4-β-ksülanaasi kasutamiseks nuumlindude, võõrutatud põrsaste ja nuumsigade söödalisandina ning muudetakse määrusi (EÜ) nr 1332/2004 ja (EÜ) nr 2036/2005 (loa omanik DSM Nutritional Products) EMPs kohaldatav tekst

text:
               15.12.2012

               ET

               Euroopa Liidu Teataja

               L 347/12

         KOMISJONI RAKENDUSMÄÄRUS (EL) nr 1206/2012,
   14. detsember 2012,
   millega antakse luba Aspergillus oryzae (DSM 10287) abil saadud valmistise endo-1,4-β-ksülanaasi kasutamiseks nuumlindude, võõrutatud põrsaste ja nuumsigade söödalisandina ning muudetakse määrusi (EÜ) nr 1332/2004 ja (EÜ) nr 2036/2005 (loa omanik DSM Nutritional Products)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

               (2)

               Direktiiviga 70/524/EMÜ kooskõlas anti komisjoni määrusega (EÜ) nr 1332/2004 (3) tähtajatu luba Aspergillus oryzae (DSM 10287) abil saadud valmistise endo-1,4-β-ksülanaasi (EC 3.2.1.8) kasutamiseks broilerkanade, broilerkalkunite ja põrsaste söödalisandina ning komisjoni määrusega (EÜ) nr 2036/2005 (4) neljaks aastaks nuumsigade ja partide söödalisandina. Vastavalt määruse (EÜ) nr 1831/2003 artikli 10 lõikele 1 kanti see valmistis hiljem olemasoleva tootena söödalisandite registrisse.

               (3)

               Määruse (EÜ) nr 1831/2003 artikli 10 lõike 2 ja artikli 7 alusel on esitatud taotlus Aspergillus oryzae (DSM 10287) abil saadud valmistise endo-1,4-β-ksülanaasi (EC 3.2.1.8) uuesti hindamiseks broilerkanade, broilerkalkunite, võõrutatud põrsaste, nuumsigade ja partide söödalisandina ning kooskõlas nimetatud määruse artikliga 7 uue kasutusviisi lubamise kohta kõikide nuumlindude puhul ja kõnealuse söödalisandi klassifitseerimise kohta söödalisandite kategooriasse „zootehnilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (4)

               Euroopa Toiduohutusamet (edaspidi „toiduohutusamet”) jõudis oma 12. juuni 2012. aasta arvamuses (5) järeldusele, et kavandatud kasutustingimuste korral ei avalda Aspergillus oryzae (DSM 10287) abil saadud valmistis endo-1,4-β-ksülanaas (EC 3.2.1.8) kahjulikku mõju loomade ega inimeste tervisele ega keskkonnale ja selle valmistise kasutamine võib parandada broilerkanade, -kalkunite ja -partide jõudlust. Selle järelduse võib laiendada kõikidele väiksema tähtsusega nuumlindudele. Toiduohutusamet tuli järeldusele, et see söödalisand võib avaldada kasulikku mõju ka põrsaste ja nuumsigade jõudlusele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.

               (5)

                  Aspergillus oryzae (DSM 10287) abil saadud valmistise endo-1,4-β-ksülanaas (EC 3.2.1.8) hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Seoses uue loa andmisega määruse (EÜ) nr 1831/2003 kohaselt tuleb määruseid (EÜ) nr 1332/2004 ja (EÜ) nr 2036/2005 vastavalt muuta.

               (7)

               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

               (8)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 1332/2004 muudatused
   Määrust (EÜ) nr 1332/2004 muudetakse järgmiselt.

               1)

               Artikkel 1 asendatakse järgmisega:
               „Artikkel 1
               Ensüümide rühma kuuluvat II lisas nimetatud valmistist võib lubada tähtajatult kasutada loomasöötades söödalisandina kõnealuses lisas ettenähtud tingimustel.”

               2)

               I lisa jäetakse välja.

         Artikkel 3
   Määruse (EÜ) nr 2036/2005 muudatus
   Määruse (EÜ) nr 2036/2005 III lisast jäetakse välja kirje nr 5 endo-1,4-β-ksülanaas EC 3.2.1.8 kohta.
   Artikkel 4
   Üleminekumeetmed
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 4. juulit 2013 kooskõlas enne 4. jaanuari 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2012

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EÜT L 270, 14.12.1970, lk 1.

      (3)  ELT L 247, 21.7.2004, lk 8.

      (4)  ELT L 328, 15.12.2005, lk 13.

      (5)  EFSA Journal 2012; 10(7):2790.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Aktiivsuse ühik kg täissööda kohta, mille niiskusesisaldus on 12 %

                     Zootehniliste lisandite kategooria. Funktsionaalrühm: seedimist soodustavad ained

                  4a1607

                  DSM Nutritional Products

                  Endo-1,4-β-ksülanaas
                  EC 3.2.1.8

                                 Söödalisandi koostis

                                 Aspergillus oryzae (DSM 10287) abil toodetud endo-1,4-β-ksülanaasi valmistis minimaalse aktiivsusega:

                                          tahkel kujul: 1 000 FXU (1)/g

                                          vedelal kujul: 650 FXU/ml

                                 Toimeaine kirjeldus

                                 Aspergillus oryzae’st (DSM 10287) valmistatud endo-1,4-β-ksülanaas

                                 Analüüsimeetod
                                  (2)

                                 Aspergillus oryzae’st (DSM 10287) valmistatud endo-1,4-β-ksülanaasi sisalduse määramiseks söödalisandis:
                              kolorimeetriline meetod, millega määratakse vees lahustuvaid värviosakesi, mis on eraldunud endo-1,4-β-ksülanaasi toimel reaktiivsinisega 19 värvitud nisu aso-arabinoksülaani substraadist.

                                 Aspergillus oryzae’st (DSM 10287) valmistatud endo-1,4-β-ksülanaasi sisalduse määramiseks eelsegudes ja söötades:
                              kolorimeetriline meetod, millega määratakse vees lahustuvaid värviosakesi, mis on eraldunud endo-1,4-β-ksülanaasi toimel asuriiniga värvitud ristseotud nisu aso-arabinoksülaani substraadist.

                  Nuumlinnud

                  —

                  100 FXU

                  —

                              1.

                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.

                              2.

                              Soovituslik maksimumkogus ühe kilogrammi täissööda kohta:

                                          —

                                          nuumlinnud: 200 FXU

                                          —

                                          (võõrutatud) põrsad: 400 FXU

                                          —

                                          nuumsead: 200 FXU

                              3.

                              Kasutamiseks mitte tärklisest saadud polüsahhariidide rikkas söödas (sisaldab peamiselt arabinoksülaane)

                              4.

                              Kasutamiseks kuni umbes 35 kg kaaluvate võõrutatud põrsaste puhul.

                              5.

                              Kasutajate ohutus: käitlemisel tuleks kasutada respiraatorit ja kaitsekindaid.

                  4. jaanuar 2023

                  Võõrutatud põrsad
                  Nuumsead

                  200 FXU

         (1)  1 FXU on ensüümi kogus, mis pH väärtusel 6,0 ja temperatuuril 50 °C eraldab nisu aso-arabinoksülaanist 7,8 mikromooli taandavaid suhkruid (ksüloosiekvivalente) minutis.

         (2)  Analüüsimeetodite andmed on kättesaadavad referentlabori veebilehel
      http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) 2015/968, 22. juuni 2015, millega määratakse kindlaks kogused, mis lisatakse rakendusmääruse (EL) nr 412/2014 alusel Ukrainast pärit munade, munatoodete ja ovoalbumiini jaoks avatud tariifikvootide raames alaperioodiks 1. oktoobrist kuni 31. detsembrini 2015 kehtestatud kogustele

text:
               23.6.2015

               ET

               Euroopa Liidu Teataja

               L 157/42

         KOMISJONI RAKENDUSMÄÄRUS (EL) 2015/968,
   22. juuni 2015,
   millega määratakse kindlaks kogused, mis lisatakse rakendusmääruse (EL) nr 412/2014 alusel Ukrainast pärit munade, munatoodete ja ovoalbumiini jaoks avatud tariifikvootide raames alaperioodiks 1. oktoobrist kuni 31. detsembrini 2015 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni rakendusmäärusega (EL) nr 412/2014 (2) on avatud aastased tariifikvoodid Ukrainast pärit munasektori toodete ja ovoalbumiini importimiseks.

               (2)

               Ajavahemikul 1. kuni 7. juunini 2015 esitatud impordilitsentsi taotlustega hõlmatud kogused alaperioodiks 1. juulist kuni 30. septembrini 2015 on väiksemad kui ette nähtud kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt rakendusmäärusele (EL) nr 412/2014 ja mis lisatakse alaperioodile 1. oktoobrist kuni 31. detsembrini 2015, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuni 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni rakendusmäärus (EL) nr 412/2014, 23. aprill 2014, millega avatakse Ukrainast pärit munade, munatoodete ja ovoalbumiinide jaoks liidu imporditariifikvoodid ja sätestatakse nende haldamine (ELT L 121, 24.4.2014, lk 32).

      LISA

                  Järjekorranumber

                  Taotlemata kogused, mis lisatakse alaperioodiks 1. oktoobrist kuni 31. detsembrini 2015 saada olevatele kogustele
                  (kilogrammides ja koorega munade ekvivalendiks arvestatuna)

                  09.4275

                  1 087 500

                  09.4276

                  2 250 000